A Bizottság határozata
(2000. március 17.)
a tagállamok által a darált hús és húskészítmények behozatalára feljogosított harmadik országbeli létesítmények ideiglenes jegyzékeinek összeállításáról szóló 1999/710/EK határozat módosításáról
(az értesítés a C(2000) 700. számú dokumentummal történt)
(EGT vonatkozású szöveg)
(2000/252/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli intézmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikkének (1) bekezdésére és 7. cikkére,
mivel:
(1) Az 1997/710/EK bizottsági határozat [3] összeállította a darált húst és előkészített húsokat előállító létesítmények ideiglenes jegyzékét.
(2) Brazília, Chile, Magyarország, Izrael, Lengyelország és Thaiföld megküldte a darált húst és húskészítményeket előállító azon létesítmények jegyzékét, amelyek tekintetében a felelős hatóságok tanúsítják, hogy a létesítmények megfelelnek a közösségi szabályoknak.
(3) Következésképpen a 95/408/EGK határozatban az egyes országok tekintetében megállapított eljárással összhangban Brazília, Chile, Magyarország, Izrael, Lengyelország és Thaiföld vonatkozásában össze lehet állítani a darált húst és előkészített húst előállító létesítmények ideiglenes jegyzékeit.
(4) Egyes harmadik országok nem küldték meg időben létesítményeik jegyzékét; a kereskedelem megszakadásának elkerülése érdekében átmeneti intézkedésként egy további időszakot kell biztosítani a húskészítmények ilyen harmadik országokból történő behozatalára.
(5) Ez esetben a tagállamok felelőssége biztosítani magukat arról, hogy azon létesítmények, amelyekből előkészített húst hoznak be, legalább olyan szigorú követelményeknek felelnek meg, mint a közösségi követelmények.
(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) Az 1999/710/EK határozat melléklete az e határozat mellékletében szereplő szöveggel egészül ki.
(2) Az 1999/710/EK határozat mellékletében felsorolt országokon kívüli harmadik országok létesítményeiből a tagállamok 2000. szeptember 1-jéig engedélyezhetik az előkészített hús behozatalát.
2. cikk
Ennek a határozatnak a tagállamok a címzettjei.
Kelt Brüsszelben, 2000. március 17-én.